kardosdrur/scandi-wiki huggingface dataset:
COVID-19-pandemiens indvirkning på børn

COVID-19-pandemiens indvirkning på børn har ved "systematisk oversigt" ('systematic review') vist sig at være mildere end og med bedre prognose end for voksne.
Børn er imidlertid modtagelige for "multisystem inflammatorisk syndrom hos børn" (MIS-C), en sjælden men livstruende systemisk sygdom, der involverer vedvarende feber og ekstrem betændelse efter eksponering af SARS-CoV-2-virus.

Som en sårbar gruppe kan børn og unge blive påvirket af COVID-19-pandemien på mange andre områder, herunder uddannelse, mental sundhed, sikkerhed og socioøkonomisk stabilitet. Infektion med virussen kan føre til adskillelse eller tab af deres familie. Som med mange andre kriser kan COVID-19-pandemien forværre eksisterende sårbarheder og uligheder som børn oplever.

Sygdom 

Når et barn er inficeret med COVID-19, er det mest sandsynlige at de er asymptomatiske, eller at der er tale om et tilfælde af mild til moderat sværhedsgrad. De er mindre tilbøjelige til at blive smittet eller indlagt på hospital end voksne.

Alvorlig sygdom er mulig, og i disse tilfælde kan det være nødvendigt med åndedrætsstøtte, evt. med respirator. Nogle børn har oplevet flere organsvigt. Sådanne alvorlige eller kritiske tilfælde var mest almindelige blandt børn med visse underliggende tilstande som for eksempel astma (og især mere alvorlige tilfælde af astma) eller børn med svækket immunsystem
Børn har lavere dødelighed end andre aldersgrupper, når de er inficeret med COVID-19. De er mere tilbøjelige end voksne til at have gastrointestinale symptomer (vedr. mave-tarm-kanalen).
Til de mest almindelige symptomer hos børn hører febersymptomer efterfulgt af tør hoste.
Andre almindeligt rapporterede symptomer hos børn er tilstoppet eller løbende næse ('rhinorrhea'), træthed og hovedpine.
Nogle af de børn der bliver syge kan udvikle "long COVID", senfølger af COVID-19.

Tidligt i pandemien rapporterede hudlæger en stigning i frostknudelignende læsioner hos børn ('chilblains', pernio), især på deres fødder, fingre og tæer. Det er uformelt blevet kaldt "COVID-tæer". Det formodes at være relateret til COVID-19-infektion, men det kan være svært at bekræfte, at et barn er blevet inficeret.

Nogle af de børn der bliver smittet udvikler en sjælden tilstand kendt som MIS-C, som er forkortelse for "multisystem inflammatorisk syndrom hos børn". Det medfører vedvarende feber og ekstrem betændelse.
Andre symptomer forbundet med MIS-C inkluderer svære mavesmerter og hypotension, for lavt blodtryk.

Noter og referencer 
Noter

Referencer

Eksterne henvisninger 
 "Særligt om børn" (15. feb. 2021) − "Vigtigt at vide om børn og COVID-19"  fra Sst.dk, Sundhedsstyrelsen
 "Mistanke om mulig forbindelse mellem COVID-19 og sjælden lidelse hos børn" fra Sst.dk (14. maj 2020)
 "SARS-CoV-2 (COVID19) hos børn" fra Sundhed.dk (11. feb. 2021)
 "Pædiatrisk inflammatorisk multisystem-syndrom tidsmæssigt associeret med SARS-CoV-2"  fra Ugeskriftet.dk. − Statusartikel, Ugeskrift for Læger 2020;182:V07200553



COVID-19
Børn
Alfred Bergström

Alfred Maurits Bergström (født 15. januar 1869 i Stockholm; død 15. november 1930 i Tullinge, Botkyrka kommun, Stockholms län) var en svensk kunstner og professor ved Kungliga Akademien för de fria konsterna, 'Konstakademien'.
Han var maler, akvarelmaler og gravør, bror til sangeren Oscar Bergström. 
Alfred Bergström giftede sig 1907 med komponisten Augusta von Otter (Augusta Katarina Charlotta von Otter, født Rosenquist af Åkershult-Gyllensvaan). 

Bergström er blandt andet repræsenteret på Nationalmuseum i Stockholm.

Referencer

Eksterne henvisninger 

 Kort biografi i Konstnärlexikonett Amanda
 Alfred Bergström i Svenskt biografiskt lexikon hos Riksarkivet.se
 Bergström i Nordisk Familjebok (1904) hos Project Runeberg
 Billeder af Bergström hos Artnet.com

Malere fra Sverige
Personer fra Stockholm
Medlemmer af Kungliga Akademien för de fria konsterna
Svenskere i 1800-tallet
Svenskere i 1900-tallet
Stanley Black & Decker

Stanley Black & Decker, tidligere The Stanley Works, er en amerikansk Fortune 500 virksomhed, der fremstiller industrielle power tools og husholdningmaskiner og tilbyder sikkerhedsprodukter. Hovedkvarteret ligger i Hartford i New Britain, Connecticut. Stanley Black & Decker er et resultat af en fusion mellem Stanley Works og Black & Decker den 12. marts, 2010.

Selskaber og varemærker 
Stanley Black & Decker ejer en række datterselskaber og varemærker

Power tools 
 DeWalt - power tools. Blev købt af Black & Decker i 1960
 Guoqiang (GQ) Tools (Kina) - power tools
 Porter-Cable - power tools. Blev købt af Black & Decker i 2004/2005
 Oldham Saw Company - producent af rundsavklinger og overfræserbits. Blev købt af BLack & Decker i 2004
 Black & Decker – fusioneret i 2010
 Craftsman

Håndværktøj og opbevaring 
 Pastorino - tømrer- og byggeværktøj
 Stanley Hand Tools - tømrer- og byggeværktøj
 Craftsman
 Irwin Industrial Tools
 Waterloo Industries- Tool Storage Solutions, købt i 2017. Mærket blev udfaset kort efter

Referencer

Eksterne henvisninger 

Fremstillingsvirksomheder fra USA
Etableret i 1843
Maskinproducenter
Poul Alberg Østergaard

Poul Alberg Østergaard (født 1968) er professor ved Institut for Planlægning ved Aalborg Universitet. Hans forskningsområde er energisystemanalyse af storskalaintegration af vedvarende energikilder i energisystemet.

Uddannelse og karriere 
Poul Alberg Østergaard er uddannet civilingeniør i International Technology Planning med fokus på energiplanlægning (1992-1994) med baggrund i en bachelor som stærkstrømsingeniør (1988-1991) – begge dele fra Aalborg Universitet. I 2000 tog han en Ph.D. grad i energiplanlægning ved Aalborg Universitet. Fra 1998-2002 var han adjunkt, fra 2002-2014 var han lektor og siden 2014 har han været professor ved Aalborg Universitet. Han deltager og har deltaget i række danske og internationale forskningsprojekter om vedvarende energi i energisystemet, blandt andet 4DH, SMILE, MUSE GRIDS og RE-INVEST. Han står også i spidsen for kandidatuddannelsen Sustainable Energy Planning and Management ved Aalborg Universitet. I 2011 blev han kåret som Årets Underviser ved Institut for Planlægning.

Han er initiativtager til og chefredaktør for International Journal of Sustainable Energy Planning and Management og er også editor for andre videnskabelige journals som Energies og Renewable Energy. Han deltager i den offentlige debat indenfor energiområdet.

Publikationer 
Poul Alberg Østergaard har udgivet næsten 200 publikationer og er citeret over 7400 gange (April 2021).

Udvalgte publikationer 

 Reviewing optimisation criteria for energy systems analyses of renewable energy integration
 A renewable energy scenario for Aalborg Municipality based on low-temperature geothermal heat, wind power and biomass
 Variable taxes promoting district heating heat pump flexibility
 Perspectives on Fourth and Fifth Generation District Heating
 Smart energy and smart energy systems

Referencer 

Ansatte ved Aalborg Universitet
Professorer fra Aalborg Universitet
Alumni fra Aalborg Universitet
J++

J++ kan henvise til:

 Visual J++ - Microsofts ophørte implementering af Java-programmeringssproget.
 Journalism++ - et europæisk netværk for datajournalistik.
Collegium 1704

Collegium 1704 er et tjekkisk barokorkester. Det er blandt verdens førende barokorkestre.

Orkestret spillede sine første koncerter i 2005 på foranledning af dirigenten og cembalisten Václav Luks og har siden udviklet sig til Tjekkiets og Europas førende barokorkester.

Fra starten spillede Collegium 1704 musik fra 16- og 1700-tallet: værker af Johann Sebastian Bach, Claudio Monteverdi, G. F. Händel, W. A. Mozart, og de tjekkiske komponister som Josef Mysliveček og Jan Dismas Zelenka. Gennem årene har Collegium 1704 samarbejdet med mange af tidens store internationalt kendte kunstnere inden for den tidlige musik som f.eks. Andreas Scholl, Anne Hallengerg, Bejun Mehta, Vivica Genaux, Philippe Jaroussky, Magdalena Kožená, Karina Gauvin og Anna Prohaska.

Collegium 1704 har udgivet CD- og DVD-indspilninger på Château de Versailles Spectacles, Accent, Naxos, og og så videre.

I 2017 dirigerede den danske dirigent Lars Ulrik Mortensen ensemblet i Prag og de spillede Bachs Johannespassionen.

Diskografi 

 Jean-Philippe Rameau: Les Boréades (Château de Versailles Spectacles, 2020)
 Jan Dismas Zelenka: Missa 1724 (Accent, 2020)
 Il giardino dei sospiri | Marcello, Vinci, Leo, Gasparini, Händel, sol. Magdalena Kožená (Accent, 2019)
 Georg Friedrich Händel: Messias (Accent, 2019)
 Johann Sebastian Bach: Oboe concertos et cantatas, sol. Anna Prohaska (Accent, 2018)
 Josef Mysliveček: Violin Concertos (Accent, 2018)
 Jan Dismas Zelenka: Sonatas ZWV 181 | a 2 oboi (violino) e 2 bassi obligati (Accent, 2017)
 Jan Dismas Zelenka: Missa Divi Xaverii ZWV 12, Litaniae de Sancto Xaveiro ZWV 156 (Accent, 2015)
 Johann Sebastian Bach: Messe h moll BWV 232 (Accent, 2013)
 Zelenka / Tůma (J. D. Zelenka: Sanctus et Agnus Dei, ZWV 34 & 36, F. I. A. Tůma: Stabat Mater) (Supraphon, 2013)
 Johann Sebastian Bach: Kantater, sol. Martina Janková (Supraphon: 2013)
 Jan Dismas Zelenka: Responsoria pro hebdomada sancta ZWV 55, Lamentatio Ieremiae Prophetae ZWV 53 (Accent, 2012)
 Jan Dismas Zelenka: Officium defunctorum ZWV 47 / Requiem ZWV 46 (Accent, 2011)
 Antonín Reichenauer: Concertos (Supraphon, 2010)
 Jan Dismas Zelenka: I Penitenti al Sepolcro del Redentore (Zig-Zag Territoires, 2009)
 Jan Dismas Zelenka: Missa votiva (Zig-Zag Territoires, 2008)
 Jan Dismas Zelenka: Composizioni per Orchestra (Supraphon, 2005)
 Jiří Antonín Benda: Harpsichord Concertos (ARTA Records, 2005)
 Henrico Albicastro: Concerti a quattro, op. 4 (PAN Classics, 2001)

Referencer 

Symfoniorkestre
Musik fra Tjekkiet
Barokmusik
Visual J++

Visual J ++ (udtales Jay Plus Plus på engelsk) er Microsofts ophørte implementering af Java. Syntaks, nøgleord og grammatiske konventioner var de samme som Java's. Det blev introduceret i 1996 og ophørte i januar 2004, erstattet til en vis grad af J# og C#.

Referencer 

Programmeringssprog
Microsoft
DM for Travtrænere

DM for Travtrænere er en årlig konkurrence mellem de travtrænere, der har vundet flest løb året før. De mødes i en kuskematch, hvor der over flere løb bliver trukket lod om hestene, der på forhånd er seedede.

Vinderen af DM for Travtrænere har retten til at køre med guldhjelm i løbene indtil næste års DM-vinder er fundet. 

Birger Jørgensen er oftest vinder af konkurrencen med fem titler.

Vindere af DM for Travtrænere 

Hestesport i Danmark
Remus Teodorescu

Remus Teodorescu (født 2. juni 1965) er professor ved Institut for Energiteknik ved Aalborg Universitet, hvor han blandt andet forsker i power electronics, smart batteri, sol og vindenergi. Han er uddannet ingeniør i elektroteknik fra Polytechnical University of Bucharest i Rumænien i 1989 og han fik tildelt sin Ph.d. i effektelektronik i 1994 ved University of Galati i Rumænien.

Karriere 
I 1998 blev Remus Teodorescu ansat ved Aalborg Universitet, hvor han er blevet professor. Fra 2005-2012 var han formand for IEEE Danish Section PELS/IES/PES chapter, hvor han vandt Best 2009 IEEE PELS chapter. Fra 2009-2012 var han Associate Editor of IEEE Transactions i effektelektronik. Siden 2012 har han været IEEE/PELS Fellow. Mellem 2013 og 2017 var han gæsteprofessor ved Chalmers University of Technology i Göteborg. Fra 2014-2015 var han ekstern reviewer for statslige forskningsprogrammer i forskellige lande og TRI medlem af Nordic Energy Research, Toplevel Research Initiative. I 2016 modtog han en æresdoktorgrad fra Transilvania University of Brasov i Rumænien. Han er desuden stifter og nuværende koordinator for Modular Multilevel Converters (MMC) laboratoriet ved Aalborg Universitet. Fra 2008-2013 var han koordinator for Vestas Power Program, som inkluderede 10 Ph.d. projekter. I 2013 modtog Teodorescu 7,26 mio. DKK af Det Strategiske Forskningsråd til forskning i en bedre forståelse af Lithium Svovl (Li-S) batterier i hele deres levetid. Han har desuden været videnskabelig leder for et projekt omhandlede et batterisystem til vindmøller. Projektet er et samarbejde mellem AAU, Ørsted og ABB’s Corporate Research Center i Sverige og er finansieret af Innovationsfonden. I 2021 modtog han 28,5 mio. kr, af Villum Fonden for Investigator Projekt: Smart Battery, for at udvikle den fremtidige batteri teknologi med forlænget livstid styret af kunstig intelligens.

Priser 

 ISI “Highly Cited Researcher” af Thomson Reuters/Clarivate, 2012-2019.  
 Dr. Honoris Causa af University Transilvania of Brasov, 2016
 Premium Award for Best paper in IET Renewable Power Generation, 2015
 IEEE Fellow, 2012
 Innovationspris (100.000 DKK) - Nordjysk Universitetsfond, 2011
 Best 2009 IEEE PELS chapter as chair of Danish IEEE IAS/PELS/IES Chapter

Publikationer 
Remus Teodorescu har udgivet over 500 publikationer og er citeret mange gange. Udvalgte bøger ses nedenfor:

 “Grid Converters for Photovoltaics and Wind Power Systems” – , Wiley  & IEEE Press, 2011
 “Design, Control and Application of Modular Multilevel Converters for HVDC Transmission Systems,” , Wiley-IEEE Press, Oct. 2016

Referencer 

Ansatte ved Aalborg Universitet
Professorer fra Aalborg Universitet
Davide Bramati

Davide Bramati (født 28. juni 1968 i Vaprio d'Adda) er en tidligere professionel cykelrytter fra Italien, der stoppede sin aktive karriere i 2006. Siden 2006 har han været sportsdirektør og træner for det belgiske hold .

Bramati deltog fra 1993 til 2004 i Tour de France seks gange, Giro d'Italia (1991-2006) 12 gange. Fra 1990 til 2002 var han på startlisten ved Vuelta a España seks gange, hvor han i 2000 vandt en etape.

Eksterne henvisninger 
 

Mandlige cykelryttere fra Italien
Sportsdirektører
Oversavet haglgevær

Et oversavet haglgevær er også en type haglgevær med et kortere løb - typisk under 46 cm. Designet gør våbenet let at manøvrere i små rum, en funktion, der søges af militære nærkampenheder, SWAT og militær. Som et resultat af det kortere løb vil ethvert oversavet haglgevær med magasinrør få sin kapacitet reduceret.

Våben
Stad skibstunnel

Stad skibstunnel er en politisk vedtaget kanal og tunnel som skal krydse Stadlandet i Stad kommune i Vestland. Målet med projektet er at forbedre fremkommelighed og sikkerhed for skibstrafik forbi Stad, der ofte har voldsomt vejr, og er kendt som et af de farligste farvande langs Norges kyster. Tunnelen er planlagt til at blive 1,7 km lang og få en højde mellem bund og loft på 49 m og en bredde på 36 m.

Byggeriet vil starte 2022, og tunnelen forventes at stå færdig i løbet af 3-4 år. Prisen blev i 2020 opgivet at blive 3,5 mia NOK. I 2021 fik den norske kystadministration grønt lys fra Norges transportministerium til at påbegynde forberedelserne til opførelsen af Stad skibstunnel.

Referencer 

Tunneler i Norge
Vestland
Adolf 1. Georg af Schaumburg-Lippe

Fyrst Adolf 1. Georg til Schaumburg-Lippe () (Adolf Georg;  – 8. maj 1893) var fyrste af det lille fyrstendømme Schaumburg-Lippe i det centrale Tyskland fra 1860 til 1893.

Biografi 
Adolf Georg blev født den  i Bückeburg, hovedstaden i det lille fyrstendømme Schaumburg-Lippe, i det centrale Tyskland. Han var den ældste søn af Fyrst Georg 1. Vilhelm af Schaumburg-Lippe i hans ægteskab med Prinsesse Ida af Waldeck og Pyrmont.

Fyrst Georg Vilhelm døde den 21. november 1860, og Adolf Georg blev fyrste af Schaumburg-Lippe som Adolf 1. Georg

Fyrst Adolf 1. Georg døde den 8. maj 1893 i Bückeburg. Han blev efterfulgt som fyrste af sin ældste søn, Georg.

Ægteskab og børn 
Adolf Georg giftede sig den 25. oktober 1844 i Arolsen med sin kusine Prinsesse Hermine af Waldeck og Pyrmont, datter af Fyrst Georg 2. af Waldeck og Pyrmont og Prinsesse Emma af Anhalt-Bernburg-Schaumburg-Hoym. De fik otte børn:

 Hermine (1845–1930) 
 ∞ 1876 Hertug Maximilian af Württemberg (1828–1888)
 Georg 2. (1846–1911), Fyrste af Schaumburg-Lippe 1893–1911 
 ∞ 1882 Prinsesse Marie Anna af Sachsen-Altenburg (1864–1918)
 Hermann (1848–1918)
 Emma (1850–1855)
 Ida (1852–1891) 
 ∞ 1872 Heinrich 22., 5. fyrste Reuss af Greiz (1846–1902)
 Otto Heinrich (1854–1935)
 ∞ 1893 (morganatisk) Anna Luise von Köppen (1860–1932)
 Adolf (1859–1916)
 ∞ 1890 Prinsesse Viktoria af Preussen (1866–1929)
 Emma (1865–1868)

Se også 
 Fyrstendømmet Schaumburg-Lippe
 Huset Lippe

Referencer

Litteratur

Eksterne henvisninger 

Huset Schaumburg-Lippe
Fyrster af Schaumburg-Lippe
Tyskere i 1800-tallet
Personer fra Bückeburg
Frederiksberg El løbet 2021

Frederiksberg El løbet 2021, omtalt PI linjeløb, var et dansk DCU licensløb. Det 138 km lange og traditionsrige linjeløb blev kørt Kristi himmelfartsdag, 13. maj 2021, med start og mål ved Lejre Stadion på Bispegårdsvej i Lejre. Løbet blev arrangeret af Politiets Idrætsforening i København, og var det ottende eliteløb for herre A-klassen i den danske landevejssæson 2021.

Der blev kørt otte omgange på en 17,3 km lang rundstrækning på Lejrevej ved Allerslev, ned til Osted og derefter mod vest ad Hvalsøvej til Osager, inden rytterne ved Særløse kørte mod nord ad Bispegårdsvej og tilbage til Lejre.

Resultat

Hold og ryttere

Referencer

Eksterne henvisninger 
 

DCU licensløb 2021
Lejre
Belgrade Banjaluka 2021

Belgrade Banjaluka 2021 var den 15. udgave af det bosnisk-serbiske etapeløb Belgrade Banjaluka. Cykelløbets fire etaper havde en samlet distance på godt 500 km, og blev kørt fra 22. april hvor det startede i Beograd, til 25. april 2021 hvor løbet sluttede i Banja Luka.

Estiske Mihkel Räim fra Mazowsze Serce Polski vandt løbet samlet.

Etaperne

1. etape

2. etape

3. etape

4. etape

Hold

Resultater

Samlede stilling

Bjergkonkurrencen

Ungdomskonkurrencen

Holdkonkurrencen

Eksterne henvisninger 
 
 

2021
UCI Europe Tour 2021
Shtamë-passet Nationalpark

Shtamë-passet Nationalpark (også Qafë-Shtamë ) () ligger i kanten af bjergkæden nord for Tirana, cirka 25 kilometer øst for Kruja. Parken er opkaldt efter Qafë-Shtamë-passet og har et areal på 2.000 hektar med et smukt bjerglandskab, der hovedsageligt består af fyrreskove, nogle små søer og store vandløb. Nationalparken blev oprettet i 1996 af den albanske regering. Det er en populær attraktion for vandreture.

I Shtama-passet går vejen fra Kruja til Burrel i en højde omkring 1.250 meter over havet.

Geografi, flora og fauna 

Nord for vejen over passet er størstedelen af parken for det meste ubebygget bjergland med skove, hvor fyrretræer hvor eg dominerer. De sorte fyrretræer er op til 20 meter høje og 60 år gamle - en af de vigtigste træresourcer i Albanien. Skovene, der er habitat for brune bjørne, ulve, ræve og forskellige fugle, er truet af ulovlig skovrydning. De højeste punkter, hvor den stiger stejlt fra passet mod nord, er Maja e Liqenit (1.724 meter) og Maja i Rjepat e Qetkolës (1.686 meter). Maja e Liqenit bør ikke forveksles med toppen med samme navn i Sharr- regionen i Kosovo . I sydøst ligger parken op til Dajti Nationalpark og i sydvest til det beskyttede landskab Kraste-Verjon.

Den mest betydningsfulde vandkilde kaldes Kroi i Nenës Mbretëreshë (dronningemoderens kilde) der er kendt for sit rene, klare og sunde vand.  Legenden refererer til den albanske kongefamilie, angiveligt skulle få daglige forsyninger fra denne vandkilde, efter at et laboratorium i Wien efter laboratorietest i 1932 havde erklæret det som det bedste vand i landet. Ordet dronningsmoder peger sandsynligvis på Sadije Toptani, mor til Ahmet Zogu, eller Geraldine Apponyis, hans kone, som først havde besøgt Albanien i 1937. Nena Mbretëreshë er et almindeligt navn for kongens mor. Kong Zog blev født i Mat-distriktet med oprindelse fra passets østside. Det siges, at han også har bygget en fritidsvilla i området.Vandet samles også og føres til et aftappningsanlæg, der ligger lidt længere nede fra parkens indgang. Den producerede flaske mineralvand sælges landsdækkende under varemærket Qafshtama.

Den 29. april 1997 var et underjordisk bunkerkompleks på østsiden af passet hjemsted for en alvorlig ulykke. En eksplosion fandt sted i tunnellerne, der var fulde af ammunition og våben, som var blevet opbevaret på et militærdepot i den kommunistiske æra. Depoterne blev demonteret i 1990'erne. Som et resultat af sammenbruddet af den offentlige orden forsøgte flere mennesker at adskille metaller med henblik på salg, uden at anvende nogen sikkerhedsforanstaltninger eller have tilstrækkelig militær viden. Som et resultat var der en eksplosion i tunnelen. 23 mennesker blev dræbt, bl.a. mange unge fra en nærliggende landsby Selishtë

Kilder og henvisninger 

 Nationalt agentur for beskyttede områder i Albanien
 Administration af beskyttede områder i Durres County Officiel FB-side
 Bunker-stier: Qafë-Shtamë
 Qafshtama vandfabrik 

Nationalparker i Albanien
IUCN Kategori II
FBL Grand Prix Ejner Hessel 2021

FBL Grand Prix Ejner Hessel og Segafredo 2021 var et dansk DCU licensløb. Det 111,6 km lange linjeløb blev kørt den 8. maj 2021, med start og mål på Stenstrupvej i Lumsås. Løbet var arrangeret af Frederiksberg Bane- og Landevejsklub, og var det syvende eliteløb for herre A-klassen i den danske landevejssæson 2021.

Der blev kørt ni omgange på en 12,4 km lang rundstrækning med start på Stenstrupvej, videre ad Oddenvej mod øst til Toftebjergvej, inden rytterne igen kom på Stenstrupvej, og via Stenstrup kom til målstregen i Lumsås.

Efter en spurt blev løbet vundet af Marcus Sander Hansen fra . Magnus Bak Klaris fra  kom på andenpladsen, mens Sander Hansens holdkammerat Joshua Gudnitz rundede podiet af på tredjepladsen.

Resultat

Hold

Referencer

Eksterne henvisninger 
 

DCU licensløb 2021
Odsherred Kommune
Solby Scenen

Solby Scenen er et børne- og ungdomsteater på Frederiksberg, København, som blev grundlagt af Court Helmer i 1947. Med dets grundlæggelse blev teatret det første børne- og ungdomsteater i Danmark.

Teatret havde sin storhedstid i 1950'erne, og har gennem tiden haft helt op til 100 unge og børn som aktive medlemmer. Adskillige danske velkendte skuespillere og sangere er startet ved Solby Scenen, som bl.a. Lone Hertz, Ebbe Langberg, Rudi Hansen, Annisette Hansen, Pierre-Miehe-Renard, Jesper Langberg, Birthe Wilke, John Martinus og Dario Campeotto.

Solby Scenens børn optrådte med forestillinger bestilt af storkøbenhavnske handelscentre og i forlystelsescentre, i parker og ved byfester og turnerede rundt i landet. Omkring juletid optrådte de med juleshows i handelscentre, ved juletræsfester i Københavns området og opførte bl.a. nisseshow i Bristol Teatret på Strøget.

Referencer 

Teatre i København
Frederiksberg
Planklagenævnet

Planklagenævnet er en dansk klageinstans for afgørelser efter planloven, miljøvurderingsloven, sommerhusloven, masteloven, kolonihaveloven.

Henvisninger 

Danske nævn
Mathilde af Schaumburg-Lippe

Prinsesse Mathilde til Schaumburg-Lippe (;  – 14. august 1891) var en tysk prinsesse af Schaumburg-Lippe, der var hertuginde af Württemberg som ægtefælle til Hertug Eugen af Württemberg.

Biografi 
Prinsesse Mathilde blev født den  i Fyrstendømmet Schaumburg-Lippes hovedstad Bückeburg. Hun var det andet barn og ældste datter af Fyrst Georg Vilhelm af Schaumburg-Lippe i hans ægteskab med Prinsesse Ida af Waldeck og Pyrmont. Hendes far var fyrste af det lille fyrstendømme Schaumburg-Lippe i det centrale Tyskland. Prinsesse Mathilde havde otte søskende, heriblandt den senere Fyrst Adolf 1. Georg af Schaumburg-Lippe.

Hun blev gift den 15. juli 1843 i Bückeburg med Hertug Eugen af Württemberg (1820–1875) fra den schlesiske og hertugelige linje af Huset Württemberg. Hertug Eugen var søn af Hertug Eugen af Württemberg og Prinsesse Mathilde af Waldeck og Pyrmont. I ægteskabet blev der født tre børn.

Hertuginde Mathilde døde den 14. august 1891 i Carlsruhe i Schlesien.

Referencer 

Huset Schaumburg-Lippe
Prinsesser
Hertuginder fra Tyskland
Kongelige fra Tyskland
Tyskere i 1800-tallet
Personer fra Bückeburg